Hennopsrivier-lyke: Familielid, nog ŉ verdagte vasPiet en Evah Beetge. Foto: Verskaf Kapt. Thomas Mufamadi, woordvoerder van die polisie, het gesê Evah se dogter, Bonolo Lekalakala (19), en laasgenoemde se kêrel, Thapelo Molokomme (25), is Donderdag in verband met die moorde in hegtenis geneem. Hulle het Maandag, dieselfde dag as wat ŉ gedenkdiens vir die Beetges gehou is, in die Pretoriase landdroshof verskyn en die saak is tot volgende week uitgestel. Volgens Mufamadi is die Beetges vermoedelik op 26 Desember vermoor en hul lyke die volgende dag in die rivier gevind. Lekalakala het haar ma en stiefpa as vermis aangemeld. Christie Beetge, Piet se skoonsuster, het vroeër aan Maroela Media gesê Lekalakala het hulle op 27 Desember genader om te sê Piet en Evah word vermis. “Sy het by die huis aangekom en haar ouers was nie daar nie. Hul voertuie het nog daar gestaan, maar sy kon hulle nêrens kry nie. Hul selfone het ook heeltyd oorgegaan na ŉ stemboodskap,” het Beetge gesê. Klik hier vir alle vorige berigte oor Piet en Evah Beetge op Maroela Media.